stanford-oval/wikipedia huggingface dataset:
רבדים
בגוש עציון

קיבוץ רבדים הוקם ב-11 בפברואר 1947 בגוש עציון על אדמות שנרכשו על ידי קק"ל מתושבי הכפר נחלין. המתיישבים הראשונים היו כ-65 חברי גרעין "צבר" של השומר הצעיר אליו אוחדו עוד קודם לכן חברי גרעין נחשונים. רובם ככולם של המייסדים היו ילידי ארץ ישראל, בעיקר מקריית חיים, תל אביב וירושלים. היישוב נקרא בעת הקמתו, באופן זמני, "מִסֶּלַע", על פי הפסוקים "וינקיהו דבש מסלע" ו"וּמַיִם מִסֶּלַע הוֹצֵאתָ לָהֶם", אולם כבר בפברואר 1947 נזנח שם זה ונעשה שימוש בשם "רבדים".
במגילת העלייה לקרקע כתבו:
כשבועיים לאחר העלייה על הקרקע, דרש מנהל העתיקות של ממשלת המנדט שהיישוב יועתק בגלל שהגבעה עליה הוא ישב הכיל ממצאים חשובים. בסוף פברואר הועבר היישוב למרחק 400 מטר מהנקודה המקורית.
בחודשים הראשונים היה לקיבוץ סכסוך קרקעות עם תושבי נחלין, שהוסדר בהסכם בספטמבר 1947. בתחילת אוקטובר 1947 עצרו חברי הקיבוץ ערבי מנחלין שאיים עליהם בנשק בעת שעסקו בעבודות ייעור וזקני נחלין התנצלו על האירוע. בנובמבר 1947 היו ברבדים כ-30 איש על 400 דונם.
כעבור שנה מהקמת היישוב הצטרפו לקיבוץ שני גרעיני השלמה של עולים ניצולי שואה מפולין ומבולגריה.
ב-29 בנובמבר 1947 לאחר שאושרה באו"ם תוכנית החלוקה, הוטל מצור על הגוש, והמצב הביטחוני החמיר. בתקופה זו התקיים מאבק על השליטה בצירי התנועה הראשיים, שיירות יהודיות וערביות הותקפו בידי כוחות חמושים, וכן נעשו מספר ניסיונות של כוחות ערבים בסיוע הצבא הירדני לכבוש את הגוש. בהתקפות אלה נהרגו שלושה מחברי הקיבוץ, וחברה נוספת נהרגה בתאונת מטוס. ב-14 במאי 1948 הסתיים הקרב על רבדים בהסכם כניעה בין חברי הקיבוץ לבין הלגיון הירדני, במסגרתו נלקחו החברות והחברים ששהו באותו זמן בקיבוץ לשבי הירדני. הנשים שוחררו לאחר מספר שבועות, והגברים נותרו בשבי במשך 10 חודשים.
בדרום

ב-17 בנובמבר 1948 הקימו חברות וחברי הקיבוץ שנותרו מחוץ לשבי את הקיבוץ בשנית, על שרידיה של חוות שנלר הגרמנית (החווה שימשה כאתר להכשרה חקלאית עבור בית היתומים שהקימו הטמפלרים בירושלים), בסמוך לשרידיו של הכפר הערבי הנטוש אל-ח'ימה. באוקטובר 1949 עבר הקיבוץ לנקודת הקבע שלו, כשני קילומטרים מצפון מערב לשנלר, בסמוך לכביש מספר 3.
בקיבוץ הוקם אתר הנצחה לנופלים בגוש עציון ובו פסל מעשה ידיו של הפסל אהרון אשכנזי.
בתל מקנה שבשטח הקיבוץ נתגלתה העיר הפלשתית עקרון. בכניסה לקיבוץ היה מוזיאון קטן אשר הציג את הממצאים העיקריים מן החפירות, כולל כתובת עקרון. תכולת המוזיאון אינה יותר בקיבוץ. בקיבוץ נותר אתר משוחזר של היישוב הפלישתי ובו עתיקות אשר הושאלו על ידי רשות העתיקות.
בשנת 1991 עבר הקיבוץ מלינה משותפת ללינה משפחתית.
בשנת 1994 החל הקיבוץ במהלך של שינוי אופיו, לאופי עסקי יותר ובשנת 2005 הוא הופרט. בשנת 2006 החל תהליך של צמיחה דמוגרפית אשר כלל קליטה של כ-20 משפחות ובשנת 2013 הושלם השלב הראשון בפרויקט צמיחה דמוגרפית אשר כלל קליטה של כ-28 משפחות נוספות. 22 משפחות נוספות נקלטו בשנת 2019. בקיבוץ היום כ- 370 חברים וכ- 950 תושבים כולל ילדים.
בין השנים 2003 עד 2006 פעל במקום בית הספר האלטרנטיבי "באר" במתכונת "מיתר" מיסודו של דן לסרי, במרכז "חלומי" בניהולה של גליה שקולניק.
ב-2005 אירעה בקרבת הקיבוץ תאונת רכבת קטלנית ועל שמו נקראה "אסון רבדים".
לקריאה נוספת

דן הורוביץ, שנה בסוגריים: מגוש-עציון לשבי הלגיון, הוצאת ספרית פועלים/ספרי משלט, 1949. מהדורה מצולמת (של הספר שראה אור ב-1949) בעריכת אלי שילר, בתוספת הקדמה וכעשרים צילומים מקוריים ממחנה השבויים אום אל ג'בל, שרובם רואה כאן אור לראשונה. ירושלים, הוצאת אריאל, 2008
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוקטובר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  "מסלע" - יישוב חדש נאחז בהרי חברון, משמר, 12 בפברואר 1947
↑  "מסלע" - ישוב רביעי הוקם בהרי חברון, הצופה, 12 בפברואר 1947
↑  נחלין נחלה לעם, משמר, 13 בפברואר 1947
↑  "מסלע" תועתק קצת ממקומה, הצופה, 25 בפברואר 1947
↑  רבדים הועתקה, משמר, 28 בפברואר 1947
↑  התנפלות על חברי קיבוץ "רבדים", משמר, 16 ביוני 1947
↑  שושנה שרירא, בהרי חברון, הַבֹּקֶר, 5 באוקטובר 1947
↑  נעצר ערבי מאיים בנשקו, הצופה, 5 באוקטובר 1947
↑  זקני כפר נחלין מביעים צערם על איומי בריון, משמר, 7 באוקטובר 1947
↑  הנקודות העבריות המנותקות, ידיעות עיריית תל אביב, 16 בנובמבר 1947
↑  גוש עציון, הצופה, 21 במאי 1948
| --- | --- |
בקרת זהויות :  NLI: 987007467842705171  VIAF: 316601771   WorldCat (עם VIAF): 316601771
מסלול לווייני נמוך

דיאגרמה המראה מסלולים סביב כדור הארץ, המסלול הנמוך מסומן בתכלת. המסלול של תחנת החלל הבינלאומית מסומן בקו האדום שבתוך התכלת, מסלול לווייני בינוני מסומן בצהוב ומסלול גאוסטציונרי בקו השחור.
מסלול לווייני נמוך (באנגלית: LEO – Low Earth Orbit) הוא מסלול סביב כדור הארץ בגובה של עד 2,000 קילומטר. למעט הטיסות לירח בתוכנית אפולו וטיסות תת-מסלוליות (שתי טיסות של תוכנית מרקורי, טיסות X-15 וטיסות ספייס שיפ 1), כל הטיסות המאוישות לחלל היו למסלול נמוך. שיא הגובה לטיסה מאוישת במסלול נמוך הושג על ידי משימת ג'מיני 11 שהגיעה לגובה של 1,374.1 קילומטר.
שימוש אנושי

בעוד שרוב הלוויינים המלאכותיים נמצאים במסלול נמוך בו הם נעים ב-27,400 קילומטר לשעה (8 קילומטר לשנייה) וכך סובבים סיבוב מלא סביב כדור הארץ כל 90 דקות, לווייני תקשורת דורשים לרוב מסלול גאוסטציונרי. לעיתים משתמשים במסלול נמוך ללווייני תקשורת כיוון ששיגור לוויין במסלול נמוך דורש פחות אנרגיה מלוויין במסלול גבוה יותר, אך כדי לספק שירות בלתי-פוסק כאשר הלוויינים במסלול נמוך יש צורך ב"רשת" של לוויינים כדי שבכל רגע נתון יהיה לוויין מסוים מעל הנקודה בה צריכים את שירותיו.
תחנת החלל הבינלאומית נמצאת במסלול לווייני נמוך, בממוצע בגובה 354 קילומטר.
פסולת חלל

סביבת המסלול הנמוך מתמלאת בפסולת חלל, בעיה שגרמה לדאגה גדלה בשנים האחרונות כיוון שהתנגשויות סביב כדור הארץ גורמות לנזק עצום ומסוכן וההתנגשות אף יכולה לגרום ליצירת פסולת נוספת. נכון לשנת 2013 התבצע מעקב אחר יותר מ-7,000 עצמים הגדולים מ-10 סנטימטר במסלול נמוך, אך מחקר שנערך במצפה ארסיבו טען כי ישנם יותר ממיליון עצמים הגדולים משני מילימטר.
נכון ל-2024, במסלול הלווייני הנמוך נמצאים יותר מ-14,000 לוויינים, ובהם כ-3,500 לא פעילים. מומחים בתעשיית החלל סבורים כי המסלול הנמוך סביב כדור הארץ (עד 2,000 ק"מ) יפסיק בקרוב להיות בר שימוש, עקב הגידול המהיר בכמות הלוויינים ובפסולת החלל.
ראו גם

דעיכת מסלול לווייני
מסלול לווייני בינוני
מסלול קוטבי
מסלול גאוסטציונרי
מונחים בחקר החלל
הערות שוליים

↑  אתר נאס"א (באנגלית)
1 2  Where can I get information about orbiting space junk? (באנגלית)
↑   רויטרס, עומס הלוויינים מעל לכדור הארץ גדל במהירות, והתנגשות היא רק עניין של זמן, באתר הארץ, 5 בדצמבר 2024
מסלולי לוויין על פי גבהים סביב כדור הארץ
דונקי קונג (דמות)

| --- | --- |

 שם סרט:  האחים סופר מריו (2023)
 הופעה ראשונה:  דונקי קונג
 יוצרים:  שיגרו מיאמוטו
 דיבוב:  מארק בטרידג' (1994–1996)  כריס סאתרלנד (1994; כאשר לא עוברים את שלב הבונוס)  גרנט קירקהופ (1999–2013)  טאקאשי נגסאקו (2004–הווה)
 דיבוב בשפה העברית:  אמנון וולף
 מידע
 כלי נשק:  בננות
 כלי רכב:  מכונית
 מקום מגורים:  יער
 דמויות קשורות
 משפחה:  קראנקי קונג (סבו) דידי קונג
 אויבים:  מריו לואיג'י הנסיכה פיץ' הנסיכה דייזי
דונקי קונג (ביפנית: ドンキーコング) היא דמות בדיונית של גורילה מואנשת אשר נוצרה במקור על ידי מעצב משחקי הווידאו היפני שיגרו מיאמוטו.
הדמות התפתחה לאורך השנים והפכה מדמות נבל לדמות מורכבת ורבת פנים. בחלק מהמשחקים דונקי קונג מוצג אף כגיבור, ובמיוחד בסדרת משחקי "דונקי קונג קאנטרי".
על אף שדונקי קונג המקורי במשחקי הווידאו של נינטנדו משנות ה-80 ודונקי קונג המודרני, במשחקים שפותחו על ידי נינטנדו משנת 1994 ואילך, חולקים את אותו השם בפרסומים הרשמיים של נינטנדו מצוין שמדובר בשתי דמויות שונות וכי הדונקי קונג המככב במשחקים של נינטנדו משנת 1994 ואילך הוא למעשה נכדו של דונקי קונג המקורי אשר מכונה קראנקי קונג.
הדמות של דונקי קונג נחשבת לאחת הדמויות הפופולריות והאייקוניות ביותר בתולדות משחקי הווידאו.
סקירה כללית

דונקי קונג הוא גורילה שעונד עניבה אדומה, חזק במיוחד ומכור לבננות. בסדרת משחקי "דונקי קונג קאנטרי" נחשף לראשונה מידע רב אודות הרקע של הדמות, כמו שהוא גר בלב ג'ונג'ל באי נידח, שהחבר הטוב ביותר שלו הוא דידי קונג, ושהמלך ק. רול הוא האויב המושבע שלו. בנוסף לכך במשחק צוין שדונקי קונג שהוצג במשחק "דונקי קונג קאנטרי" הוא למעשה נכדו של דונקי קונג המקורי אשר מופיע לעיתים במשחק כקוף קשיש בשם קראנקי קונג.
הופעות

הדמות שימשה במקור כנבל הראשי במשחק הארקייד של נינטנדו משנת 1981 "דונקי קונג" שם הוא היה האויב המושבע של ג'אמפמן (מריו) אשר חטף את חברתו של ג'אמפמן, פאולין, וטיפס איתה על מבנים על מנת לברוח מג'אמפמן. המשחק זכה להצלחה עצומה ותרם רבות להצלחה לה תזכה בהמשך חברת נינטנדו בתעשיית משחקי הווידאו.
הצלחתו המסחרית של משחק הארקייד מ-1981 תוביל בהמשך לפיתוח זיכיון דונקי קונג. בשנת 1994 יצא המשחק הראשון בסדרת משחקי "דונקי קונג קאנטרי" עבור קונסולת משחקי הווידאו סופר נינטנדו בהם דונקי קונג נלחם באויבים שונים יחד עם דידי קונג. דונקי קונג נכלל גם לאורך השנים בסדרת משחקי הווידאו של מריו.
מריו, גיבור המשחק המקורי של דונקי קונג משנת 1981, הפך בהמשך לדמות המרכזית בזיכיון משחקי מריו. דונקי קונג נכלל גם בסדרת משחקי משחקי הלחימה Super Smash Bros., ומשמש גם כאנטגוניסט הראשי בסדרת המשחקים "Mario vs. Donkey Kong" שמשחקיה יצאו לשווקים בין השנים 2004 עד 2015.
המדבבים של הדמות בסדרת האנימציה "האחים סופר מריו" ששודרה בין השנים 1997 עד 2000 היוריצ'רד יארווד וסטרלינג ג'רוויס. בסרט ההנפשה הממחושבת "האחים סופר מריו - הסרט" שיצא בשנת 2023 סת' רוגן דיבב את הדמות.
הערות שוליים

↑  McFerren, Damien (27 בפברואר 2014). "Month of Kong: The making of Donkey Kong Country". Nintendo Life. ארכיון מ-31 בינואר 2016. {{cite news}}:  (עזרה)
1 2  "Donkey Kong Voices (Donkey Kong Country)". Behind The Voice Actors. נבדק ב-10 באפריל 2022. {{cite web}}:  (עזרה)
| מריו (זיכיון) |
| --- | --- | --- |
| המשחקים הנמכרים ביותר בזיכיון | האחים סופר מריו (1985)‏ • האחים סופר מריו 3 (1988)‏ • סופר מריו וורלד‏ (1990)‏ • סופר מריו 64‏ (1996) • האחים סופר מריו החדשים‏ (2006) • האחים סופר מריו החדשים Wii‏ (2009)‏ • האחים סופר מריו החדשים U‏ (2012)‏ • מריו קארט 8‏ (2014)‏ • סופר מריו אודיסי‏ (2017) • רשימה מורחבת של כל משחקי הזיכיון |  |
| סדרות המשחקים המרכזיות | סופר מריו • מריו קארט • מריו פארטי • |  |
| סדרות משחקי ספין-אוף | דונקי קונג(אנ') • לואיג'י(אנ') • ואריו(אנ') • יושי(אנ')  • מריו נגד דונקי קונג |  |
| מדיות נוספות | סרט לייב-אקשן • סרט אנימה(אנ') • סדרת טלוויזיה • סרט הנפשה ממוחשבת |  |
| דמויות מרכזיות | מריו • לואיג'י • הנסיכה פיץ' • טואוד • יושי • באוזר • ואריו • ואלואיג'י • דונקי קונג • באוזר ג'וניור • הנסיכה דייזי • רוזלינה • דידי קונג • בירדו • פאולין(אנ') • קופלינגים(אנ') |  |
| שונות | נעימת הנושא של האחים סופר מריו • נינטנדו • שיגרו מיאמוטו • צ'ארלס מרטינה • סופר נינטנדו וורלד |  |
הנסיכה דייזי

| --- | --- |

 יוצרים:  Gunpei Yokoi 
 גילום הדמות:  Deanna Mustard, סמנתה מתיס 
 מידע
 כינויים:  דייזי
 מין:  נקבה
 מקצוע:  שחקנית טניס
 אזרחות:  Sarasaland 
 דמויות קשורות
 חברים:  לואיג'י (בן זוג) הנסיכה פיץ' הנסיכה רוזלינה
 אויבים:  באוזר דונקי קונג
 
קוספליי של הנסיכה דייזי
הנסיכה דייזי (באנגלית: Princess Daisy ביפנית: デイジー姫) היא דמות בדיונית פופולרית בזיכיון משחקי הווידאו "מריו", של חברת נינטנדו היפנית. היא הופיעה לראשונה במשחק Super Mario Land משנת 1989 בתור השליטה של ממלכת סאראסאלנד (אנגלית: Sarasaland). דייזי מתוארת בתור טום בוי ומושא אהבתו של לואיג'י, כפי שהנסיכה פיץ' היא מושא אהבתו של אחיו מריו, מה שהיווה את בסיס עלילת הסרט האחים סופר מריו משנת 1993.
סקירה כללית

דייזי מתוארת כטום בוי. היא מופיעה כספורטיבית, אנרגטית, קשוחה ונמרצת. היא גם הדמות האנושית הנשית היחידה במשחק "Mario Tennis Aces" שלובשת מכנסיים קצרים במקום חצאית, אבל יש גם משחקים שהיא לובשת בהם חצאית כדוגמת המשחק "Mario Tennis Open". היא גם אוהבת לעשות קניות ולאכול במסעדות טובות אבל היא בעיקר מוותרת על הנאות על מנת להתאמן. דייזי היא שלומיאלית, מפני שהיא רגילה ליפול מהבמה כשהיא מקבלת את הגביע במשחק "Mario Tennis". דייזי בעיקר אוהבת למצמץ ולשלוח נשיקות באוויר.
הופעות > משחקי וידאו

דייזי הופיעה בהופעת בכורה במשחק סופר מריו לנד שיצא לגיים בוי בשנת 1989. דייזי היא נסיכה במלכת סאראסאלנד, עולם אשר נמצא מחוץ לממלכת הפטריות, והיא נחטפה על ידי חייזר רודן בשם טטאנגה, אשר זומם להתחתן איתה על מנת לשלוט בממלכתה. מריו מוכרח לחצות את ארבע הממלכות של סאראסאלנד על מנת להביס את טטאנגה ולהציל את דייזי. היא הופיעה בהופעת אורח במשחק NES Open Tournament Golf בשנת 1991 בתור נושאת הכלים של לואיג'י, מאז היא לא השתתפה בשום משחק עד לשנת 2000 במשחק Mario Tennis שיצא לנינטנדו 64, שם היא הפכה לאחד מהשחקנים הפעילים במשחק. בשנת 2002 היא קיבלה עיצוב חדש ומקורי במשחק Mario Party 4.
דייזי היא דמות פעילה במשחק ברוב משחקי הספורט של מריו. היא לובשת בחלק מהמשחקים בגדי ספורט המאפיינים את הטום בוי שלה, הכוללים חולצה צהובה ומכנסיים קצרים כתומים, ובמשחקים Mario Hoops: 3 on 3 ו-Mario Sports Mix גם היא וגם פיץ' זמינות מהרגע הראשון בחולצה ומכנסיים אתלטיים אבל לשתיהן יש גם חצאית טניס שאפשר להשיג. היא משתתפת במשחקי Mario Party מאז Mario Party 3 מלבד Mario Party Advance. בנוסף ההיא משתתפת בכל משחקי Mario Kart מאז Mario Kart: Double Dash!!, מלבד שני המשחקים של Mario Kart Arcade GP. כמו כן היא גם משתתפת בכל המשחקים של Mario & Sonic at the Olympic Games.
בספטמבר 2015, היא הופיעה בהופעת אורח במשחק הספין-אוף Mario & Luigi: Paper Jam בתור קלף קרב יחד עם פיץ' ורוזלינה, זו הייתה ההופעה הראשונה שלה במשחק ספין-אוף מאז Super Mario Land.
הופעות > ביצירות אחרות

דייזי הייתה אחת מהדמויות הראשיות בסרט האחים סופר מריו משנת 1993, המבוסס על המשחקים, אותה גילמה סמנתה מתיס. בסרט היא סטודנטית לארכאולוגיה באוניברסיטת ניו יורק שם לואיג'י (ג'ון לגוויזאמו) מתאהב בה. כאשר היא חפרה על מנת למצוא עצמות של דינוזאורים מתחת לגשר ברוקלין, היא נחטפה בידי שני עוזרים של הנשיא קופה (דניס הופר), הדיקטטור של דינוהאטאן, שם דייזי היא הנסיכה החוקית.
הערות שוליים

↑  "Princess Daisy". play.nintendo.com (באנגלית). נבדק ב-2020-10-12. The ruler of Sarasaland loves the thrill of the chase, too—especially when she’s zooming around on a kart.
↑  "Characters". Nintendo Japan. נבדק ב-25 בספטמבר 2016. {{cite web}}:  (עזרה)
↑  Gilbert, Henry. "Page 3 – Luigi: A life in the shadows". GamesRadar. אורכב מ-המקור ב-4 במרץ 2016. נבדק ב-25 בספטמבר 2016. {{cite web}}:  (עזרה)
↑  "The Best EVER: Love Story". Screw Attack. אורכב מ-המקור ב-15 בפברואר 2012. נבדק ב-25 בספטמבר 2016. {{cite web}}:  (עזרה)
↑  Pirrello, Phil. "Mario's Ladies: The Princesses of Mario Galaxy". IGN. נבדק ב-25 בספטמבר 2016. {{cite web}}:  (עזרה)
↑  Stars. "Princess Daisy". IGN. נבדק ב-25 בספטמבר 2016. {{cite web}}:  (עזרה)(הקישור אינו פעיל)
↑  "Mario Tennis Website". Nintendo. נבדק ב-25 בספטמבר 2016. {{cite web}}:  (עזרה)
↑  "Nintendo is updating Super Mario Run with a new character, mode, and world". The Verge. נבדק ב-2017-12-04.
| מריו (זיכיון) |
| --- | --- | --- |
| המשחקים הנמכרים ביותר בזיכיון | האחים סופר מריו (1985)‏ • האחים סופר מריו 3 (1988)‏ • סופר מריו וורלד‏ (1990)‏ • סופר מריו 64‏ (1996) • האחים סופר מריו החדשים‏ (2006) • האחים סופר מריו החדשים Wii‏ (2009)‏ • האחים סופר מריו החדשים U‏ (2012)‏ • מריו קארט 8‏ (2014)‏ • סופר מריו אודיסי‏ (2017) • רשימה מורחבת של כל משחקי הזיכיון |  |
| סדרות המשחקים המרכזיות | סופר מריו • מריו קארט • מריו פארטי • |  |
| סדרות משחקי ספין-אוף | דונקי קונג(אנ') • לואיג'י(אנ') • ואריו(אנ') • יושי(אנ')  • מריו נגד דונקי קונג |  |
| מדיות נוספות | סרט לייב-אקשן • סרט אנימה(אנ') • סדרת טלוויזיה • סרט הנפשה ממוחשבת |  |
| דמויות מרכזיות | מריו • לואיג'י • הנסיכה פיץ' • טואוד • יושי • באוזר • ואריו • ואלואיג'י • דונקי קונג • באוזר ג'וניור • הנסיכה דייזי • רוזלינה • דידי קונג • בירדו • פאולין(אנ') • קופלינגים(אנ') |  |
| שונות | נעימת הנושא של האחים סופר מריו • נינטנדו • שיגרו מיאמוטו • צ'ארלס מרטינה • סופר נינטנדו וורלד |  |
שיר אלבמה

שיר אלבמה או ירח אלבמה או ויסקי באר (Alabama Song or Whisky Bar or Moon of Alabama) הוא שיר מאת ברטולט ברכט וקורט וייל. השיר נכתב על ידי ברכט ב-1927 ומופיע בספרו Hauspostille. קורט וייל הלחין את השיר עבור האופרה "עלייתה ונפילתה של העיר מהגוני", שם הוא מופיע במערכה הראשונה מפי הזונה ג'ני סמית וחברותיה. השיר בנוי משתי חטיבות בסגנון פוקסטרוט ובסגנון בלוז. הופעת הבכורה של השיר הייתה על ידי הזמרת לוטה לניה במרץ 1930. השיר מושר באנגלית בכל הפקות האופרה, גם כאשר יתר האופרה מושרת בגרמנית.
גרסת הדלתות

| --- | --- |
 שיר בביצוע הדלתות
 מתוך האלבום The Doors
 יצא לאור:  4 בינואר 1967
 תאריך הקלטה:  אוגוסט 1966
 סוגה:  אוונגרדי, סקא, פסיכדלי
 שפה:  אנגלית 
 אורך:  3:20
 חברת תקליטים:  אלקטרה רקורדס
 כתיבה:  ברטולט ברכט, קורט וייל
 לחן:  קורט וייל 
 הפקה:  פול רוטשילד
 עיבוד:  קורט וייל 
 
בשנת 1967 ביצעה את השיר להקת "הדלתות" באלבום "The Doors" תחת השם "Alabama Song (Whiskey Bar)". הסולן ג'ים מוריסון שינה מעט את המילים, ובמקום "Show us the way to the next pretty boy" (הראו לנו את הדרך לבחור היפה הבא) הוא שר: "Show me the way to the next little girl" (הראו לי את הדרך לילדה הקטנה הבאה). בתחנת הרדיו הישראלית גלגלצ, מושמעת גרסה זו בכל ליל שבת לפני חצות (עד 2017).
גרסת הדלתות > משתתפים

לפי מקורות:
ג'ים מוריסון - סולן וקולות רקע
רובי קריגר - גיטרה, קולות רקע
ריי מנזרק - ווקס קונטיננטל, בס קלידים, מרקסופון, קולות רקע
ג'ון דנסמור - תופים, קולות רקע
פול רוטשילד - קולות רקע
גרסת דייוויד בואי

ב-15 בפברואר 1980 הוציא דייוויד בואי תקליטון ובו בצד אחד השיר "שיר אלבמה" ובצידו השני גרסה אינסטרומנטלית לשיר "Space Oddity". התקליטון זכה להצלחה והגיע למקום ה-23 במצעד הסינגלים הבריטי. בואי שר את השיר מאז גם בהופעותיו, לרוב יחד עם "בנמל באמסטרדם" של ז'אק ברל.
גרסת דייוויד בואי > משתתפים

לדברי כריס או'לירי:
דייוויד בואי - סולן וקולות רקע
אדריאן בלו - גיטרה מובילה, קולות רקע
קרלוס אלומר - גיטרת קצב, קולות רקע
סיימון האוס - כינור חשמלי
שון מייז - פסנתר, קולות רקע
רוג'ר פאוול - סינתיסייזר
ג'ורג ' מאריי - בס, קולות רקע
דניס דייוויס - תופים
טוני ויסקונטי - קולות רקע
טכני
דייוויד בואי - מפיק
טוני ויסקונטי – מפיק
גרסאות נוספות

השיר הוקלט גם על ידי נינה סימון, בט מידלר, אוטה למפר, מוני עובדיה, מקס ראבה ומריאן פיית'פול.
חוק גיל הנישואין

| --- | --- |

 פרטי החוק
 מדינה:  ישראל ישראל
 שם רשמי:  חוק גיל הנישואין, תש״י–1950
 תאריך חקיקה:  1 באוגוסט 1950
 גוף מחוקק:  הכנסת הראשונה
 אוסר:  נישואי קטינים
 חוברת פרסום:  ספר החוקים, חוברת 57
 משרד ממונה:   משרד המשפטים
 מציגי החוק:  הממשלה הראשונה ועדה מימון (מפא"י)
 תאריך הצגה:  24 בינואר 1950
 סטטוס החקיקה:  תקף
 תאריך תחולה:  9 באוגוסט 1950
 
חוק גיל הנישואין, תש"י-1950 הוא חוק שנחקק על ידי הכנסת הראשונה בשנת 1950 במטרה למנוע נישואי בוסר בישראל, כאשר הנער או הנערה הם בגיל צעיר ואינם בשלים עדיין לקבל החלטה שתשפיע על מהלך חייהם. החוק קבע כי גיל הנישואים המינימלי יעמוד על גיל 17 שנים, ובדצמבר 2013 הועלה גיל הנישואים ל-18 שנים.
החוק ומטרותיו

החוק קובע איסור נישואים מתחת לגיל 18. החוק נועד למנוע נישואים בגיל צעיר כאשר הנערים אינם מוכנים לקבל החלטה נכונה שתשפיע על עתידם. מטרה נוספת, למנוע נישואים מאילוץ. החוק נועד למנוע את תופעת השידוכים של נערים ונערות בציבור החרדי והערבי שעדיין לא סיימו את לימודיהם ונישאים בכפייה.
היסטוריה חקיקתית

החוק המקורי, שאושר בכנסת ב-1 באוגוסט 1950, אסר לשאת ולהשיא נערה שטרם מלאו לה 17 שנים. החוק לא הגביל נישואים של נער.
בשנת 1960 תוקן החוק ונוסף לו סעיף 5 שקבע שבית משפט מחוזי רשאי להתיר נישואי נערה בשני מצבים:
אם היא ילדה או הרתה לאיש אשר לו ברצונה להינשא.
אם מלאו לנערה 16 שנים ולדעת בית המשפט קיימות נסיבות מיוחדות המצדיקות מתן היתר זה.
בשנת 1995, עם חקיקת חוק בית המשפט לענייני משפחה, הועברה סמכות זו לבית משפט לענייני משפחה.
בשנת 1998 תוקן החוק, וההגבלה שחלה על נישואי נערה נקבעה גם לנישואי נער. בדומה לסמכות שניתנה לבית המשפט להתיר נישואי נערה, ניתנה סמכות דומה להתרת נישואי נער.
הצעה להעלאת גיל הנישואים ל-18 באה בעקבות מחקרים שהצביעו על אחוזי גירושים גבוהים, מקרי אלימות וקשיים כלכליים. במקרים רבים ובחברות מסוימות, הנישואים נכפים על הנערות שנתפסו כרכוש המועבר מאב המשפחה לחתן המיועד. גם אם נישואי הקטינים נעשים בהסכמתם, דבר זה פוגע ביכולתם לרכוש השכלה ולהתמקצע. הצעת החוק להעלאת גיל הנישואים נוסחה כבר ב-2004 ובשנים האחרונות ניסו אחדים מחברי הכנסת לקדם את ההצעה. הצעה זו נדחתה עקב הלחצים שהפעילו נציגי הציבור החרדי, גם הממשלה סירבה לתמוך בחוק זה, בניגוד לעמדת משרד החינוך. המתנגדים העיקריים לחוק זה היו חברי הכנסת החרדים שטענו שהחוק החדש יפגע בזכויות של הציבור החרדי. בשנת 2013 תוקן החוק, וגיל הנישואים הועלה בו ל-18 שנים.
הערות שוליים

↑  בתחילה הועלו שתי הצעות נפרדות, ממשלתית ופרטית ולאחר מכן הן אוחדו
1 2   יהונתן ליס, הכנסת אישרה: גיל הנישואים בישראל יעלה מ-17 ל-18, באתר הארץ, 4 בנובמבר 2013
1 2  יהונתן ליס, הממשלה הכריעה להעלות את גיל הנישואין בשנה, באתר הארץ, 4 במרץ 2012
↑  חוק גיל הנישואין, התש"י-1950, ס"ח 57 מ-9 באוגוסט 1950
↑  חוק גיל הנישואין (תיקון), התש"ך-1960, ס"ח 313 מ-31 ביולי 1960
↑  חוק בית המשפט לענייני משפחה, התשנ"ה-1995, ס"ח 1537 מ-7 באוגוסט 1995
↑  חוק גיל הנישואין (תיקון מס' 4), התשנ"ח-1998, ס"ח 1683 מ-5 באוגוסט 1998
↑  רינה פוליטי, העלאת גיל הנישואין ל-18: בעד או נגד?, באתר משפטי zap, ‏5 במרץ 2012
↑  חוק גיל הנישואין (תיקון מס' 6), התשע"ד-2013, ס"ח 2416 מ-2 בדצמבר 2013
מורן אזולאי, החלטה היסטורית: גיל הנישואים עלה ל-18, באתר ynet, 4 בנובמבר 2013
הישרדות: אפריקה

| --- | --- |

הלוגו של הישרדות: אפריקה
 מנחים:  ג'ף פרובסט
 זוכים:  אית'ן זוהן
 פרסים:  מיליון דולר
 ארץ מקור:  ארצות הברית
 שפות:  אנגלית 
 מספר פרקים:  14
 הפקה
 אתר צילומים:  השמורה הלאומית שאבה, קניה
 שידור
 רשת שידור:  CBS
 תקופת שידור מקורית:  11 באוקטובר 2001 – 10 בינואר 2002
 קישורים חיצוניים
 הישרדות, אתר באנגלית
 
 → האאוטבק האוסטרלימרקיז ←
 
הישרדות: אפריקה (באנגלית: Survivor: Africa) היא העונה השלישית של תוכנית המציאות האמריקאית "הישרדות". העונה עלתה לשידור ב-11 באוקטובר 2001 ברשת השידור האמריקאית CBS, והסתיימה ב-10 בינואר 2002. עונה זו צולמה בין 11 ביולי ל-18 באוגוסט 2001 בשמורה הלאומית שאבה, קניה, אשר אית'ן זוהן זכה בתואר "השורד האחרון" על פני קים ג'ונסון שגבר עליה בהצבעה של 2–5 מחברי המושבעים. העונה הונחתה על ידי ג'ף פרובסט, מורכבת מ-39 ימים של משחק עם 16 משתתפים.
מאפייני העונה

16 מתמודדים הופרדו עם תחילת המשחק לשני שבטים, בוראן וסאמבורו, אשר קוראים על השבטים האמיתיים בוראנה וסאמבורו. לאחר 12 יום, שלושה מתמודדים מכל שבט הוחלף לשבט האחר, מה שנהפך ל"תפנית" הראשונה בהישרדות. כאשר נשארו עשרה מתמודדים במשחק, המתמודדים התאחדו לשבט אחד, מוטו מאג'י ('אש' ו-'מים' בסוואהילי).
מתמודדים

| מתמודד | שבט מקורי | חילוף שבטים | שבט מאוחד | הדחה |
| --- | --- | --- | --- | --- |
| דיאן אוגדן 42, לינקולן, נברסקה | בוראן |  |  | 01 !מודחת ראשונה יום 3 |
| ג'סי קמאקצ'ו 26, אורלנדו, פלורידה | בוראן |  |  | 02 !מודחת שנייה יום 6 |
| קארל בילנסיון 46, וינטר ספרינגס, פלורידה | סאמבורו |  |  | 03 !מודח שלישי יום 9 |
| לינדה ספנסר 44, בוסטון, מסצ'וסטס | סאמבורו |  |  | 04 !מודחת רביעית יום 12 |
| סיילאס גיית'ר 23, לוס אנג'לס, קליפורניה | סאמבורו | בוראן |  | 05 !מודח חמישי יום 15 |
| לינדזי ריכטר 26, פורטלנד, אורגון | סאמבורו | סאמבורו |  | 06 !מודחת שישית יום 18 |
| קלארנס בלאק 24, דטרויט, מישיגן | בוראן | בוראן | מוטו מאג'י | 07 !מודח שביעי יום 21 |
| קלי גולדסמית' 22, סן דייגו, קליפורניה | בוראן | סאמבורו | מוטו מאג'י | 08 !מודחת שמינית מושבעת 1 יום 24 |
| ברנדון קווינטון 25, דאלאס, טקסס | סאמבורו | סאמבורו | מוטו מאג'י | 09 !מודח תשיעי מושבע 2 יום 27 |
| פרנק גאריסון 43, אודסה, ניו יורק | סאמבורו | בוראן | מוטו מאג'י | 10 !מודח עשירי מושבע 3 יום 30 |
| קים פאוורס 29, קונשוהוקן, פנסילבניה | סאמבורו | סאמבורו | מוטו מאג'י | 11 !מודחת אחת עשרה מושבעת 4 יום 33 |
| טרזה קופר 42, ג'קסון, ג'ורג'יה | סאמבורו | בוראן | מוטו מאג'י | 12 !מודחת שתים עשרה מושבעת 5 יום 36 |
| טום ביוקנן 45, ריץ' ואלי, וירג'יניה | בוראן | סאמבורו | מוטו מאג'י | 13 !מודח שלוש עשרה מושבע 6 יום 37 |
| לקס ון דן ברג 38, סנטה קרוז, וירג'יניה | בוראן | סאמבורו | מוטו מאג'י | 14 !מודח ארבע עשרה מושבע 7 יום 38 |
| קים ג'ונסון 56, אויסטר ביי, ניו יורק | בוראן | בוראן | מוטו מאג'י | 15 !מקום שני |
| אית'ן זוהן 27, ניו יורק, ניו יורק | בוראן | בוראן | מוטו מאג'י | 16 !השורד האחרון |
מתמודדים > הופעות עתידיות

אית'ן זוהן התחרה שוב עם טום ביוקאנן ולקס ון דן ברג ב"הישרדות: אולסטארס". זוהן חזר אל "הישרדות: מנצחים במלחמה". טרזה קופר נכללה במשאל ציבורי להשתתף ב-"הישרדות: קמבודיה", אך לבסוף לא נבחרה.
טואוד (גזע)

ערך זה עוסק בגזע. אם התכוונתם לדמות, ראו .
| --- | --- |

 הופעה ראשונה:  Super Mario Bros ‏(1985)
 נתונים
 כינוי:  אנשי פטריות פטריות בני פטריות מחזיקי פטריות שומרי הפטריות
 מנהיג הגזע:  מלך הפוריות (לשעבר) מלכת הפטריות (לשעבר) הנסיכה פיץ'
 עיר בירה:  ממלכת הפטריות
טואודים (באנגלית: Toads), הידועים גם כאנשי פטריות או בעבר כשומרי הפטריות, הם גזע בדיוני דמוי אנוש בזיכיון משחקי הווידאו מריו של נינטנדו. הטואדים הם בני ברית וחבריו של הדמות הראשית בזיכיון - מריו.
החברים הבולטים ביותר בגזע הטואודים בזיכיון של מריו הם טואוד, הנתין הנאמן של הנסיכה פיץ' ואחת מדמויות המשנה הבולטות בזיכיון, ואחותו הצעירה טואדט, הדומה לו אך בעלת בגדים בצבע ורוד, צמות וורודות, והיא דמות בה ניתן לשחק בחלק גדול מהמשחקים בזיכיון.